cyanic-selkie/wikianc huggingface dataset:
Europaligaen i håndball for kvinner
Europaligaen i håndball for kvinner (Women's EHF European League) er en årlig europeisk håndballturnering avholdt av EHF og er den nest største europacupen i håndball etter Mesterligaen i håndball for kvinner, men over Europacupen i håndball for kvinner. Ved starten i 1981/82-sesongen het den IHF-cupen, men byttet navn til EHF-cupen foran 1993/94-sesongen. Første sesong med dagens navn var 2020/21-sesongen.
Roberts Rode
Roberts Rode (født 29. mai 1987) er en latvisk alpinist.
Han debuterte i verdenscupen i alpint 28. november 2009, og herfra har han sin eneste verdenscup-plassering som er en 72.-plass i utfor.
Rode deltok for Latvia under Vinter-OL 2010 og oppnådde en 58.-plass i utfor som beste resultat. Dette var nest sist av de som fullførte.
Janez Drnovšek
Drnovšek var utdannet økonom fra Universitetet i Ljubljana. Han avla i 1986 doktorgraden ved samme universitet. Drnovšek var aktivt medlem av kommunistpartiet. I 1986 ble han innvalgt som medlem av den slovenske republikkforsamlingen og til republikk- og provinskammeret i Jugoslavias nasjonalforsamling. Drnovšek ble i 1989 valgt til medlem av Jugoslavias kollektive presidentskap. Han var presidentskapets formann fram til 1990. I samme periode var han generalsekretær for Organisasjonen av alliansefrie nasjoner.
Ved Jugoslavias sammenbrudd og Slovenias selvstendighetserklæring i 1991, var Drnovšek sentral i framforhandlingen av avtalen som gjorde at Jugoslavias hær trakk seg tilbake fra slovensk territorium etter en ti dagers krig. Etter Slovenias selvstendighet gikk Drnovšek inn i politikken for partiet Slovenias Liberale Demokrati, som han ble leder for i 1992. Drnovšek var statsminister i Slovenia i to perioder, fra mai 1992 til mai 2000 og igjen fra november 2000 til desember 2002. Han gikk av som partileder i 2002 og ble valgt til Slovenias president i valget i november-desember samme år. Drnovšek satt som president fra desember 2002 til desember 2007.
Leksvik
Leksvik var en kommune i Trøndelag og utgjør den østlige delen av Indre Fosen kommune. Den grenset i nord mot Verran og Inderøy og i vest mot Rissa, som den ble slått sammen med fra 2018. I sør ligger Trondheimsfjorden, og øst og sør for den ligger kommunene Frosta og Trondheim. Administrasjonssenteret var Leksvik.
Geografi
Leksvik har et kupert landskap med flere topper opp i mot 600 meter. Det mest kuperte området finner en mellom Leksvik og Vanvikan, hvor blant annet Kjerringklumpen med sine 602 meter ligger. I vest, mot Rissa kommune ligger Storvatnet, Fosens største innsjø. I sør stuper landskapet brått ned i Trondheimsfjorden. I nordøst, områder dekket av skog og myrer, med topper opp i mot 550 meter. Her ligger også Grønsjøen og Meltingvatnet på grensen til Inderøy kommune.
Bygdene
Leksvik kommune har flere små bygder. De to kirkesognene er hovedbygda Leksvik og Vanvikan som med ca. 800 innbyggere ligger sørvest for hovedsognet. Mellom disse to tettstedene ligger bygdene Seter og Hindrem, og de mindre stedene Tømmerdalen, Hoven og Aksnes. Ved Storvatnet ligger Kråkmo og Roten, mens en finner Sollia i det nordøstlige hjørnet av kommunen, og Bergbygda i det sørøstre hjørnet, begge like ved kommunegrensa til Inderøy kommune.
Leksvik kommune har to tettsteder, Leksvik med innbyggere og Vanvikan med  innbyggere per 1. januar. Kommunesenteret ligger i Leksvik, hvor en kan finne en del høyteknologisk industri og jordbruk. I sentrumsområdet er et kommunehus, kultursal og et lite mangfold butikker fordelt på flere større bygninger. Tettstedet har en stor grunnskole, videregående skole og flere severdigheter, blant annet Leksvik kirke fra 1667 og utsiktspunktet Våttån med ruiner av en tysk base fra andre verdenskrig.
Fra Leksvik går fylkesvei 755 til Vanvikan. Den 30 km lange veien som ble bygget på 1960-tallet går forbi Hindrem og Seter hvor en finner et sports- og aktivitetssenter, ruiner av en borg, og Norges største forekomst av thulitt. Ikke langt fra Vanvikan går Nord-Europas lengste klatresti opp fjellet Munken, en klatretur på ca. 3–4 timer inkludert nedtur. Vanvikan domineres av en del industri, og har hurtigbåtforbindelse med Trondheim. Tettstedet har skole, samfunnshus og et sentrum med flere butikker.
Leksvik har lenge vært ei isolert bygd på Fosen. Landbruk var hovednæringen, og geiter ble svært viktig. Etter hvert ble Leksvik kjent som geitbygda, og hadde 5 000 geiter på det meste. Etter at den første veien kom til bygda i 1960-årene ble geitene byttet med industri. Leksvik ble ei industribygd, og har i dag flere store fabrikker, basert på høyteknologisk industri. Leksvik har i dag både grunnskole og en videregående skole. Bygda har et nyutbygget sentrum med et mangfold butikker fordelt på flere bygninger rundt en sentrumsfontene. I Trøa og ved Leksvik videregående skole finnes et idrettsanlegg, med en stor gressbane, kunstgressbane og en større hall for innendørsaktiviteter. Ved havna står et gatekjøkken.
Utdanning
Leksvik kommune har to grunnskoler: Testmann Minne skole i Leksvik har 320 elever. Skolen ligger sentralt ved Ålberg, 1,5 km nord for sentrum. Vanvikan skole ligger i Vanvikan og har 150 elever. Leksvik har også en videregående skole, Leksvik videregående skole med om lag 120 elever fordelt på 11 studieretningsfag. Skolen ligger ca. 500 meter fra Leksvik sentrum og Testmann Minne skole.
Landbruk
Leksvik har et skogsareal på ca. 155 000 daa og et jordbruksareal på ca. 22 700 daa. Dette utgjør ca. 40 % av totalarealet i kommunen. Her finnes 82 bruk med melkeproduksjon på ca. 1 100 kyr og 24 bruk med sauehold, ca. 1 540 vinterfora sauer.
Industri
Industrimiljøet i Leksvik består av ca. 20 høyteknologiske industribedrifter med til sammen omkring 600 ansatte og en årlig omsetning på ca. kr 700 millioner. Industrien står for hele 38 % av arbeidsplassene i kommunen, og omfatter sponfraskillende maskineringsbedrifter, plastindustri, sanitærarmatur og elektronikk. Det var Bjørn Lyng som satte industrieventyret i gang like etter andre verdenskrig, og dro etter hvert med seg mange andre i det storstilte utviklingsprosjektet. I dag huser kommunen industribedrifter som Oras Armatur AS, Elsafe International AS, Fosen Stein AS, Lycro AS, CNC Produkter AS og PTM Norway AS, samt en rekke bedrifter i Lyng Gruppen.
Historie
Det eldste kjente navnet på Leksvik er Ljoksa og blir nevnt i kongesagaene. Oluf Rygh mener at bygdenavnet må ha sammenheng med at en av de to elvene i bygda tidligere må ha hett Lexa.
Middelalderen
Kong Sverres siste sjøslag som skjedde 8. juni 1198 sto på Strindfjorden like utenfor Hindrem i Leksvik. Sverres birkebeinerhær på 1 200 mann slo Nikolaus Arnessons baglerhær. De overlevende fra baglerhæren skal ha flyktet, men ble opphentet og drept av Sverres menn. De ble gravlagt ved Amborneset, hvor ett monument står i dag. Monumentet ble reist og avduket i oktober 2005.
Man vet at leksværingene i tiden på 1000 og 1100-tallet soknet til Lade kirke da Leksvik tilhørte Strindafylket. Det finnes sagn ifra bygdene rundt Strindfjorden om en fryktelig storm som tok livet av 300 kirkefarende på fjorden og etter det skal det ha blitt bygd ei stavkirke ved gården Grande i Leksvik. Det første nedskrevne beviset for at det har stått kirke ved Grande nevnes i Olav Engelbrektssons jordebok fra 1530, som ei annekskirke under Frosta. Det var nok denne som var ei gammel stavkirke trolig bygd på 1100- eller 1200-tallet. I ei ny liste av kirker utarbeidet noen år senere blir ikke kirka på Grande nevnt, så mest sannsynlig ble kirka revet eller ødelagt på midten 1530-tallet da den første kirka ved gården Røstad sto ferdig. Den nye kirke på Røstad sto fram til dagens Leksvik Kirke ble bygd i 1667 på samme sted.
Just For You (album)
Just For You er et musikkalbum med Bjøro Håland, utgitt i 1985.
Leksvik
Middelalderen
På slutten av middelalderen skal det også ha blitt bygd ei stavkirke på Hindrem som blir nevnt i Trondhjems Reformats 1589, «Hindareims kirkja». Utover mot 1650-tallet var denne kirke falleferdig og kirkebyggeren Ole Jonsen Hindrum ble engasjert til å reparerte den. Nytt tårn og spir sto ferdig i 1653, men man fryktet at kirka skulle falle sammen så man bestemte seg for å bygge ei helt ny kirke. Denne kirka sto ferdig i 1665 og var av laftet tømmer. Hindrum kirke skulle stå 1895 da den ble revet og tømret solgt til bygging av en bygård i Trondheim.
Det skal konkret ha stått to kirker til i Leksvik, dog disse ikke er dokumentert. Den ene lå på gården Tetlia i Dalbygda og ble tatt av ett leirras mens den andre lå på gården Breilia øst for Storvatnet.
Tinglag
Leksvik var inndelt i to tinglag:
Topografiske skildringer
Gerhard Schøning besøkte Leksvik 23. mai 1774 som en del av sin «Reise gjennom en deel af Norge». "Østen for, eller i N.O. fra Lexviikens kirke, ligger et temmelig høit Biærg, kaldet Votta-Haugen, fordi her, i Ufreds Tiider, holdes en Votta eller Vare. Den 23de Maji giorde jeg dithen, i Selskab med Oberst Lieutenant Krog, en Spadser-tour, til Fots, og maatte passere en temmelig brat og vanskelig Vei, førend vi komme did op. Biærget er overalt bevoxet med skov, og Udsigten derfra er meget fri prægtig. Man kunde herfra see Staden Throndhjem ganske tydelig, og som man berettede, Grændse-Fiældene ved Suul eller deromkring. Det meeste af Lexviikens bygd, indslutte rundt om, paa de 3 siider, af skov-bevoxne Biærge, paa den fierde, af Havet eller Lexviik-Bugten saaes her underliggende, som et vidt udstrakt Theater, med adskillige Høie og dermed afvexlende Dolpe eller smaa Date derimellom."
- Gerhard Schøning s.225
Læreren Christian Bernstorff Moholdt skrev flere topografiske beskrivelser av bygda i årene 1894–99 Han skildret et samfunn basert på primærnæringer. Leksvik sogn hadde ca. 2 000 innbyggere, mens Stranden sogn hadde ca. 1 000 innbyggere. De fleste gårdene i kommunen var ganske små, ikke over 6 skyldedaler. Kroa markerer seg som sentrum av Leksvik med et lite tettsted med 4 handelsmenn, 2 bakere, 1 smed, 2 skomakere, 1 skredder, 1 farver og over 100 andre personer.
Det er kjent at så mange som 1100 leksværinger utvandret til USA og Canada mellom 1860 og 1930 for å søke lykken der. Noen av de som utvandret, kom senere tilbake til Norge, men de fleste bosatte seg i stater som Wisconsin, Sør- eller Nord-Dakota, Minnesota, Quebec eller i byer som New York, Boston og Halifax. Leksvik Bygdelag av Amerika ble grunnlagt i september 1938. Bygdelaget ble stifta under ett stemne i Spring Grove, Minnesota der om lag 70 personer deltok. Under andre verdenskrig bygde tyskerne en base på Våttåhaugen med skytterstillinger, hule og tårn. Dette var for å overvåke trafikken på fjorden og bombetoktene fra de allierte.
Innbyggertall igjennom årene
Helt i starten av vikingtiden, omkring år 800 tror man at det fantes 14-15 gårder i Leksvik, Hindrem og Vanvikan med ett samlet innbyggertall på ca 150. Dette økte godt fram mot borgerkrigstiden og i 1135, da innbyggertallet i Norge var på sitt høyeste i første del av middelalderen estimeres det at det bodde omkring 350 innbyggere i Leksvik. I borgerkrigstiden stagnerte befolkningsveksten, mens svartedauden i 1349 reduserte innbyggertallet i Leksvik til omkring halvparten. Inntil år 1500 ble nok befolkningen ytterligere redusert da sykdom, pest og kaldere klima slo hardt ned over Norge. I en lempfeldig folketelling i 1520 nevnes 19 bosatte gårder og husstander i Leksvik. Det var omtrent nå at befolkningen tok seg opp igjen, og i 1723 var det registret 90 bosatte gårder og husstander. Ved første folketelling i Norge, 15. august 1769 bodde det 1 195 innbyggere i Leksvik.
Ulykker og katastrofer
Et sagn forteller om et snøras som skal ha tatt livet av 5 personer ved Sesselbakkene ved Hindrem i 1757 da de krysset fjellet på vei til kirka. Det ligger en gammel minnestein på stedet, men ulykken nevnes ikke i kirkebøkene. Det mest kjente sagnet er Sagnet om Anders Soli som ble drept av ulv i 1612. På gården Hoven mellom Leksvik og Hindrem skal 4 år gamle Nils Lorentsen Søvold ha blitt tatt og bortført av en ørn i 1888, men dette ble aldri bekreftet.
Ord og våpen
Kommunevåpenet er i blått en innbøyd sølv spiss som ender i et kløverblad. Det ble godkjent i 1990 og er tegnet av Einar H. Skjervold. Den blå fargen symboliserer Trondheimsfjorden. De to utvendige vikene (buktene) på hver side av figuren kan sees som kommunens to sogn. Framspringet (ut i fjorden) mellom disse to buktene kan gi assosiasjon til Amborneset, minne om en båtstavn, eller illustrere vekst, natur, skog og jord.
Olaf Tandberg (svømmer)
Olaf Tandberg (født 9. oktober 1918, død 31. juli 1942) var en norsk svømmer med tre  kongepokaler. Under andre verdenskrig fikk han opplæring som jagerflyger.
Som svømmer representerte Tandberg Oslo Idrettslag. Han satte flere norgesrekorder på 100 m, 200 m og 400 m fri og 100 m bryst, og vant kongepokalen i svømme-NM i 1937, 1938 og 1939.
Ved krigsutbruddet i Norge var Tandberg menig ved et luftvernbatteri i Oslo. I mars 1941 rømte han med M/B «Olaf» til Orknøyene, og kom seg til Little Norway i Toronto. Der ble han elev ved et av de første jagerflygerkullene som ble avholdt ved flygeskolen. Etter et opphold ved en treningsskvadron i Storbritannia, ble han i juni 1942 overført til 332 (Norwegian) Squadron der han fløy Spitfire. Han omkom etter kamp med tyske fly nær kysten av Frankrike 31. juli samme år.
Karl Johan Baadsvik
Karl Johan Baadsvik (født 22. august 1910 på Hitra, død 5. oktober 1995) var en canadisk skihopper, alpinist, langrennsløper og kombinertløper.
Han representerte Canada under Vinter-OL 1936 i Garmisch-Partenkirchen, der han ble nummer 35 i det individuelle hopprennet. Han deltok også i langrenn, kombinert og alpine grener i samme OL.
Senne øvingsfelt
Senne øvingsfelt (Truppenübungsplatz Senne) er et militært øvingsfelt i Tyskland som ligger rett nord for Paderborn. Det eies av den tyske regjeringen, men drives for tiden av den britiske hæren som del av NATO-samarbeidet. Den britiske hæren planlegger imidlertid å trekke seg ut i de nærmeste årene. Øvingsfeltet brukes ofte til felles tysk-britiske øvelser. Senne øvingsfelt består av rundt 116 kvadratkilometer. Den tyske hærens største militærbase, Generalfeldmarschall-Rommel-Kaserne, Augustdorf ligger like ved.
Gula Gula
Gula Gula er et musikkalbum med Mari Boine, utgitt i 1989.
NRK Super
NRK Super er NRKs tilbud for barn fra 2 til 12 år. Tilbudet består av en TV-kanal som sender fra 06.30 til 19.30, på samme sendefrekvens som NRK3, Norges største nettsted for barn; nrksuper.no, samt en radiokanal som sender på DAB hver dag fra 06 til 21, og døgnkontinuerlig på nettradio i tillegg til en egen app med programarkiv.
NRK Super har også et YouTube-prosjekt kalt FlippKlipp.
Historie
NRK Super ble startet 1. desember 2007, etter at NRK samme år fikk finansiert de 50–60 millioner kronene kanalen var anslått å koste, via økt lisens. NRK ønsket med NRK Super å oppfylle sine allmennkringkasterforpliktelser overfor norske barn i målgruppen 2–12 år, ved å gi dem et helhetlig tilbud forankret i norsk virkelighet. Visjonen «Vi skal skape en verden hvor barn vokser og er viktige» ble tidlig en rettesnor for kanalen. Disney hadde med sin lansering av flere barnekanaler i Norge oppnådd høy popularitet på få år. NRK Super var mediehuset NRKs mottrekk for å møte konkurransen fra Disney og andre kommersielle kanaler.
Ved oppstarten av kanalen ble en del av barneprogrammene sendt parallelt i TV-kanalene NRK1 og NRK Super. Med utbyggingen av digitalt bakkenett ble sendefrekvensen til NRK Super og NRK3 tilgjengelig for alle lisensbetalere. Fra og med 2010 sendes barneprogrammene, med enkelte unntak, utelukkende i NRK Super. Det tradisjonelle flaggskipet for barnesendinger i Norge, Barne-TV ble fjernet fra NRK1s sendeplan fra og med 1. januar 2010 og sendes fra den datoen bare på NRK Super, etter å ha vært et fast innslag på NRK1 siden 16. september 1960.
Den 4. januar 2010 startet NRK Super opp programmet Supernytt, Norges første nyhetsprogram for barn. Per januar 2018 sendes programmet hverdager kl. 18.50.
NRK Super har hatt en betydelig økning i oppslutning siden lanseringen. TV-kanalen hadde etter første halvår 2015 36% markedsandel blant barn under 12 år. En stadig større andel av innholdet som tradisjonelt har vært konsumert på TV, konsumeres nå på andre plattformer. TV-kanalen utgjorde pr. februar 2015 om lag 65 % av publikums bruk av NRK Supers innhold, mens NRK Supers nett/NettTV/apper stod for 35 % av publikumsbesøkene.
Visjon
I tillegg hadde NRK Super i 2014 som mål at barn som per da benyttet seg av tilbudet, om 20 år skulle si at NRK Supers verdiord er «Underholdende. Ekte. Tydelig. Engasjerende. Nyskapende».
Kanalen hadde i 2014 videre satt seg som mål at den skulle «spille på lag med skolen og samfunnet» og «respekterer barn som de er (human beeings)».
Plattformer
NRK Super er en samlebetegnelse for NRKs innhold for barn fra 2 til 12 år. Per 6. august 2015 er dette hovedplattformene NRK Super publiserer på:
Holmens prosti (København)
Holmens prosti (dansk Holmens Provsti) er et prosti i Københavns stift. Prostiet ligger i Københavns kommune.
NRK Super
TV
NRK Supers TV-kanal startet sine sendinger 1. desember 2007, og sender fra 06.30 til 19.30 hver dag. TV-sendingene går ut på samme frekvens som NRK3. Kanalen er den klart mest sette TV-kanalen blant norske barn. Sendeskjemaet består av egenproduksjoner innen drama, dokumentar og formaterte programmer, innhold produsert for NRK av eksterne produsenter, samt innkjøpte norske og utenlandske produksjoner. NRK Super lager omkring 25 % av programmene som sendes på kanalen selv. Med få unntak blir programmer der norsk ikke er originalspråket, dubbet til norsk.
Radio
DAB-kanalen Radio Super ble startet høsten 2007 under navnet NRK Barn. Kanalen sender fra 06.00 til 21.00, og døgnkontinuerlig på nettradioen. Programmet «Skolefri »sender per januar 2018 direkte, hverdager mellom kl. 14 og 16 på nett og DAB.
Holmens prosti (København)
Prosten har tittelen Holmens prost og er også orlogsprost.
Holmens prosti består av følgende 6 sogn:
NRK Super
Nett
Nettstedet nrksuper.no ble lansert høsten 2007, og fremsto ved lanseringen som en slags portal med en avdeling for små barn og en avdeling for store barn. Utformingen har siden vært endret flere ganger. Innholdet er blant annet spill, nett-TV og nettdrama. Nettstedet er per 6. august 2015 Norges største nettside for barn.
NRK Super har egne nettspesifikke produksjoner. Det første nettdramaet het SARA (2008–2009), og det neste MIA (2010–2012). Den 4. februar 2013 ble nettdramaet Jenter lansert. Dramaserien er bygget opp med korte filmer, tekst, sms og bilder i form av en blogg. Sesong 6 handler om Veronica og kom høsten 2015. I løpet av fem sesonger hadde serien generert mer enn 50 millioner klikk.
Super-app
NRK Super lanserte i forbindelse med skoleferien 2012 sin egen NRK Super-app, til mobil og nettbrett. Med NRK Super-appen kan brukeren se TV-programmer direkte eller om igjen. I 2015 var det ca 340 000 unike brukere pr.uke av NRK Supers TV-tilbud på nett; NRK Super-app og NRKS Super Nett-TV inkludert. Den 7. april 2015 kunne Super presentere en ny versjon av appen, som på dette tidspunktet genererte over 1 million besøk i uken
YouTube-kanalen «FlippKlipp»
Flippklipp ble først ledet av Preben Fjell og Dennis Vareide, som ble kjent som duoen Prebz og Dennis Så tok Jonas Lihaug Fredriksen og Henrik Hildre over, som duoen Baibai og Huginn. Etter hvert ble duoen Fredriksen og Hildre utvidet til en trio, med Victor Sotberg som den tredje programlederen. Herman Dahl var programleder i noen få sendinger; det samme var Robin Hofset, kjent som youtuberen «RobTheSir». Senere ble Christopher Robin Omdahl programleder i kanalen.
NRK Superstore
NRK Superstore var NRK Supers nettsamfunn for barn og unge fra ca. 10 til 16 år, med muligheter for å lage sin egen profil med bl.a bilder og blogg. Som medlem fikk en også tilgang til flere spill, et forum for diskusjon, og et «supermarked» for å bytte ting med andre.
Nettsidene til NRK Super var oppdelt i «superbarn» for de aller minste og «superstor» for de litt større.
I begynnelsen av 2011 besluttet NRK å lage nye medlemssider. Disse var tettere integrert med resten av hjemmesiden, og de små og store barnas innhold ble slått sammen og fikk navnet «Medlem». Kort tid etter at denne endringen ble gjort,
Redaktører
Før lanseringen av NRK Super var Kalle Fürst programsjef i NRKs barne- og ungdomsavdeling. Han forlot stillingen idet den nye kanalen ble lansert. Hildri Gulliksen var redaktør fra august 2013 til mai 2019.
Per Henrik Gusrud
Per Henrik Gusrud (født 19. juli 1972 i Oslo) er en norsk musiker og sanger. Han er best kjent som tredjemann i den norske vokalgruppa Bjelleklang, hvor han har vært medlem siden 1999. Han var også dirigent for Lørenskog Mannskor i en årrekke.
Han er også norsk og musikk lærer på Vestbygda ungdomsskole.
Jugoslavia under Sommer-OL 1988
Jugoslavia under Sommer-OL 1988. 155 sportsutøvere, 117 menn og 38 kvinner fra Jugoslavia deltok i atten sporter under Sommer-OL 1988 i Seoul. Jugoslavia kom på 16.-plass med tre gull-, fire sølv- og fem bronsemedaljer. Padleren Matija Ljubek var Jugoslavias flaggbærer under åpningsseremonien.
Jetfly
Jetfly er fly som bruker jetmotor som fremdriftsmiddel. Dette er den mest vanlige flytypen for jagerfly og for større passasjerfly og transportfly. De mest kjente produsentene av jetfly for passasjertransport er amerikanske Boeing, europeiske Airbus, brasilianske Embraer og kanadiske Bombardier Aerospace.
Timothy Fosu-Mensah
Evans Timothy Fosu «Tim» Fosu-Mensah (født 2. januar 1998) er en nederlandsk fotballspiller som spiller for den tyske klubben Bayer Leverkusen.
Han er en allsidig spiller som benyttes både som defensiv midtbanespiller, midtstopper og back.
Fosu-Mensah startet sin fotballkarriere hos Ajax før han flyttet til England i 2014. Han har spilt på forskjellige posisjoner for Manchester Uniteds ungdomslag, blant annet midtstopper, back og sentral midtbane. Han debuterte som profesjonell som venstreback 28. februar 2016 da han kom inn som innbytter for Marcos Rojo i det 55. minuttet i hjemmekampen mot Arsenal, en kamp Manchester United vant 3-2.
Statistikk
''oppdatert per 22. mai 2016''
Furigana
Furigana (振り仮名) er en form for lesehjelp som er til hjelp å lese japansk kanji. De består av hiragana eller annen kana som skrives med en mindre størrelse ved siden av kanji-tegnene, og indikerer hvordan kanji-tegnet skal uttales. Det er også kjent som yomigana (読み仮名) og rubi (ルビ), I moderne japansk brukes det oftest med sjeldne, uvanlige eller tvetydige kanji-tegn eller mulige lesninger av kanji-tegn. Før skrivereformen etter andre verdenskrig var furigana mer vanlig.
Propellfly
Et propellfly er fly som bruker propeller som fremdriftsmiddel. Propellene kan være drevet av stempelmotorer eller turbinmotorer. Den siste typen benevnes også som turboprop motorer. Propellfly vil vanligvis fly med en lavere hastighet enn jetfly.
For privatflyging er propellfly det mest vanlige, men det benyttes også på en del transportfly samt på mindre passasjerfly. Noen produsenter av propellfly er selskapene Cessna, Piper og Bombardier Aerospace.
Nettavis
Noen nettaviser, slik som Nettavisen og Panorama finnes kun på Internett og har ikke en trykt utgave. I sitt nettmagasin vil tidsskrifter kunne legge ut større artikler som ikke prioriteres til å få plass i papirutgaven. Mange tidsskrifter med papirutgaver gir abonnenter mulighet til å lese nettutgaven av publikasjonen ved å logge inn på passordbelagte sider.
Norge
De tre første store nettavisene i Norge kom i 1995; med musikkavisen Panorama som ble etablert 1. mars, lokalavisen Brønnøysunds Avis 6. mars og Dagbladet.no 8. mars. Dagbladets nettavis ble startet uten ansatte, og hadde noen få tusen daglige besøkende den første tida. I 2009 hadde antall besøkende økt til 972 000 per dag. Studentavisa i Trondheim Dusken.no, da under navnet Under Dusken, fantes i nettutgave allerede 18. mai 1994, og hevder derfor å være Norges eldste nettavis.
Tone Berg Hansen
Tone Berg Hansen (født 29. august 1974) er en tidligere norsk fotballspiller som representerte Trondheims-Ørn. Hun har to cupmesterskap (1993 og 1997) med Trondheims-Ørn.
Nettavis
Norge
Fem av de ti mest besøkte norske nettstedene på TNS Gallups toppliste i 2009 var nyhetstjenestene til Dagbladet.no, VG Nett, NRK.no, Aftenposten.no og Nettavisen. Dette er per 2010 ansett som et unikt fenomen i global sammenheng. Til sammenlikning viser nettstatistikken til Alexa at bare ett av de tyve mest besøkte nettstedene i USA er redaksjonelt. Det er nyhetskanalen CNN, på en 18.-plass.
Association for Women’s Rights in Development
Organisasjonen hadde tidligere hovedkontor i Washington D.C. og har nå kontorer i Toronto, Mexico by og Cape Town. Den har fått finansiering av UN Women og forløpere, en rekke statlige bistandsorganisasjoner og utviklingsbanker, Open Society Foundations, Rockefeller Foundation, Ford Foundation og Sigrid Rausing Trust. Et kjent medlem er den feministiske økonomen Dame Marilyn Waring, som var styremedlem til 2012.
Liste over frankiske konger
Følgende er en liste over frankernes konger.
Karolingerdynastiet
Karolingerne var opprinnelig major domus under det merovingiske dynastiet i Austrasia og senere i det gjenforente Frankerriket. Over tid overtok de den reelle styringen av riket med merovingerne som marionetter. Denne ordningen varte fram til Pipin den lille avsatte Childerik III med pavens velsignelse.
Giuseppe Tomasi di Lampedusa
Giuseppe Tomasi di Lampedusa (født 23. desember 1896 i Palermo, død 23. juli 1957 i Roma) var en forfatter av adelig herkomst fra Sicilia, mest kjent for sin eneste roman Il Gattopardo, utgitt posthum i 1958, på norsk 1960 som Leoparden.
Liv og virke
Som adelig var han den 11. fyrste av Lampedusa og den 12. hertug av Palma di Montechiaro. Giuseppe Tomasi var sønn av fyrst Giulio Maria Tomasi di Lampedusa og fyrstinne Beatrice Mastrogiovanni Tasca é Filangeri di Cutó. Han var fetter av poeten Lucio Piccolo og til Fulco Santostefano della Cerda, hertug av Verdura (1898-1978, smykkekunstner og juveler). Han var en ordknapp og ensom mann som benyttet det meste av sin tid til lesning og tenkning. Han flyttet til Roma i 1915 og begynte å studere rettsvitenskap ved universitet. Det samme året ble han innkalt til militæret, kjempet i tapte slaget ved Caporetto, og ble tatt til fange av den østerriksk-ungarske hæren. Han ble holdt som krigsfange i Ungarn, men rømte og kom seg til fots til Italia.
Han mønstret av fra hæren med rang av løytnant, dro tilbake til Sicilia, og etter å ha hvilt ut reiste han rundt med sin mor mens han studerte utenlandsk litteratur. Det var i løpet av denne tiden han begynte å skrive de første utkastene til Leoparden. Opprinnelig var planen at hele romanen skulle utfolde seg i løpet av en dag, tilsvarende som den modernistiske romanen Ulysses til James Joyce.
Den 24. august ble han gift i Riga med baronesse Alessandra «Licy» von Wolff-Stomersee (født 27. november 1894 i Nice, død i Palermo 22. juni 1982), datter av den tysk-baltiske baron Boris von Wolff-Stomersee og den italienske sangerinnen Alice Barbi. De levde først sammen med Tomasis mor i Palermo, men de to kvinnene kom dårlig ut av det med hverandre, og Licy ble drevet tilbake til Latvia. I 1934 døde hans far og han arvet adelstittelen. Han ble kortvarig innkalt til militæret i 1940, men som eier av en nedarvet landsbrukseiendom kunne han snart reise hjem for å ta seg av dens affærer. Under krigen søkte han og moren tilflukt i Capo d'Orlando, hvor han ble forent med sin hustru. De overlevde krigen, men deres palass i Palermo gjorde det ikke. Etter at hans mor døde i 1946 flyttet Tomasi sammen med sin hustru til Palermo. I 1953 tilbrakte han en tid med en gruppe unge intellektuelle, en av dem var Gioacchino Lanza Tomasi, en fetter, som han innledet et forhold til og til sist gjorde juridisk til sin adoptivsønn.
I 1957 fikk han lungekreft og døde den 23. juli i Roma.
Andreas Romar
Andreas Romar (født 4. september 1989) er en finsk alpinist.
Han debuterte i verdenscupen i alpint 16. november 2008 og fikk sin første topp ti-plassering 16. desember 2011 i Gröden da han ble nummer sju i super-G.
Giuseppe Tomasi di Lampedusa
Leoparden og andre tekster
Utgivelse i 1959 ble en suksess, og forfatteren ble posthumt tildelt prisen Premio Strega. Romanen ble oversatt til norsk i 1960 av Ragna Rosati og i 1987 av Anna Margrethe Norum. I 1963 kom en filmatisering, regissert av Luchino Visconti med Burt Lancaster, Alain Delon og Claudia Cardinale i hovedrollene. Den vant Palme d'Or ved Filmfestivalen i Cannes.
Tomasi skrev også en del mindre kjente verker: I racconti («Fortellinger», først utgitt i 1961), Le lezioni su Stendhal («Forelesninger om Stendhal», utgitt privat i 1959, utgitt som bok i 1977), og Invito alle lettere francesi del Cinquecento («Introduksjon til 1500-tallets franske litteratur», først utgitt i 1970). I 2010 ble en samling av hans brev utgitt på engelsk under tittelen Letters from London and Europe.
Asteroidebeltet 14846 Lampedusa, som ble oppdaget i 1989, er oppkalt etter ham.
Øivind Johannessen
Johannessen spilte i en rekke revyer, og var i riksmediene særlig fremhevet for sin tolkning av rollefiguren «Raymon» fra Fredrikstad, skapt av humoristen Ragnar Pedersen (1942-2007).
Han var siden 1996 medlem i revytrioen 3 Kæll som spilte over tusen forestillinger i Østfold. Gruppa har gitt ut CD-ene Kæll på disco i 2002 og 3 Kæll på plate i 2003.
Johannesen medvirket også som skurk i den tredje serien med Brødrene Dal, Brødrene Dal og legenden om Atlant-is, og fremførte også stemmen til Obelix i Asterix erobrer Amerika, begge fra 1994.
Han var fra 1970-tallet dessuten kjent lokalt som Elvis-imitator under navnet «King Kong».
Johannessen mottok Leif Justers ærespris i 2004.
Penning
En penning er en gammel europeisk myntenhet som ble brukt i middelalderen. De første penninger ble preget av Pepin den lille (741-768), far til Karl den store (768-814). Sølvpenningen ble Europas viktigste mynt i perioden ca. 800 til 1200.
Penningen i Norge
Penningen er den eldste norske myntenheten. Den ble myntet av Olav Tryggvason i årene 995-1000 etter forbilder fra angelsaksisk utmynting. Godwine het den angelsaksiske myntmesteren som preget den første norske penningen. Penningen var hovedmynt i det norske myntsystemet i perioden 995-1387. I latinske middelalderkilder blir penningen også kalt denarius. Frem til 1300-tallet var penninger den eneste myntenheten som ble utmyntet i Norge; det vil si den eneste myntenheten det ble laget fysiske mynter av. Det finnes kun fem eksemplarer av gamle norske penninger, hvorav alle er i utenlandsk eie. Penningen ble i store deler av middelalderen preget som én valør, men under Magnus Lagabøte og hans sønner (ca. 1275-1319) ble det preget 2 penning, penning, 1/2 penning og 1/4 penning.
I Norge ble penningen utmyntet ut i fra det gammelnorske vektsystemet. Det gikk 10 penninger på en ertog, 30 penninger på en øre og 240 penninger på en mark.
Vory v zakone
Vory v zakone (originaltittel: Воры в законе) er en sovjetisk film fra 1988, regissert av Jurij Kara.
Handling
Filmen forteller om en konfrontasjon mellom to ledere fra forskjellige kriminelle gjenger, som begge holder til i en by langs kysten.
Kortbaneflyplass
Kortbaneflyplass er en flyplass med relativt kort rullebane, typisk 800-1500 meter, og begrensede systemer for instrumentert innflygning. Den korte rullebanen gjør at ikke alle flytyper kan ta av og lande på disse flyplassene. De kan kun betjenes av propellfly og mindre jetfly med STOL-egenskaper. Ellers kan de fleste småfly benytte dem.
I USA og Canada ble det bygd en rekke såkalte «STOLports» på 60- og 70-tallet. Hensikten med disse flyplassene var å legge til rette for flere direkteruter mellom byområder uten å måtte gå om de store flyplassene og det sentraliserte rutenettet. Disse flyplassene var ikke en særlig stor suksess, og er lite brukt i dag. I Nepal er det også et omfattende nettverk med kortbaneflyplasser som trafikkeres med Twin Otter. På Grønland er de fleste flyplasser kortbaneflyplasser, inkludert i hovedstaden Nuuk. Fly derifra kan ikke gå lenger enn til Island. Det er kun to flyplasser med normal bane, Kangerlussuaq og Narsarsuaq, og de er tidligere amerikanske flystasjoner som er plassert mitt i ødemarken, så bytte av fly vil alltid kreves ved reise fra Skandinavia til byer på Grønland. På Skottlands øyer er det er del lufthavner med ned til 500 meter lange baner. På dem brukes fly av typen Britten-Norman Islander med ti plasser.
Norge
Kortbaneflyplassene i Norge forbinder mindre byer og tettsteder med stamruteflyplassene, og ble bygget på initiativ fra samferdselsminister Håkon Kyllingmark i perioden fra slutten av 60-tallet og fram til 1987. Hensikten var å bedre kommunikasjoner i distrikter som er vanskelig tilgjengelig med andre transportmidler, hovedsakelig på Vestlandet og i Nord-Norge. Siden de ble bygd i områder med lav befolkningstetthet og ofte vanskelig terreng, ble korte rullebaner og små fly brukt.
I dag utføres ruteflygninger på kortbaneflyplassene på anbud for staten. Widerøe er en stor aktør på det norske kortbanenettet.
Turistreisende (som reiser flere tilsammen) kjører ofte en lang strekke bil til en større flyplass med direkte rute til Oslo eller charter til Syden, fremfor å bruke deres kortbaneflyplass.
Viksfjorden
Viksfjorden (også skrevet Viksfjord) er en liten fjordarm til Larviksfjorden i Larvik kommune, fem kilometer utenfor Larvik bys sentrum.
Alexandru Todea
Alexandru Todea (født 5. juni 1912 i Teleac - den gang i kongedømmet Ungarn - senere i Romania, død 22. mai 2002 i Târgu Mureș i Romania) var en av Den katolske kirkes kardinaler.
Viksfjorden
Fjorden har innløp mellom Malmøya og Hummerberget ved Rekkevik, og strekker seg omtrent syv kilometer nordøstover forbi Vikerøya. Vikerøya deler Viksfjord i to og den østlige delen heter Kolladjupet, mens den nordlige delen heter Varillfjorden. Varillfjorden har en lengde på omtrent to kilometer, og på det smaleste er den bare omtrent to meter bred mellom Vikerøya og fastlandet.
Alexandru Todea
Han var et av mange kirkelige ofre for Romanias kommunistiske regime, og satt fengslet i Jilava, Sighet og Pitești.
Viksfjorden
Området var inntil 1988 en del av den tidligere Tjølling kommune.
Alexandru Todea
Han var erkebiskop av Făgăraș og Alba Iulia for rumensk-bysantinerne 1990–1994. Han ble kreert til kardinal av pave Johannes Paul II i 1991.
Bakgrunn
Alexandru Todea var den trettende av de 16 barna til bondefamilien Gheorghe og Maria Todea. Han gikk på barneskolen i hjembyen og i Căcuci, og ungdomsskolen i Reghin. Han fulgte de høyere klassene ved Sfântul Vasile cel Mare gymnasium i Blaj. I 1933 besto han baccalaureateksamen.
Viksfjorden
Viksfjordsangen
Melodien er Rhenvinets lof av John Peters, teksten er skrevet av Øyvind Næss. Leif Enger (vokalist) spilte inn sangen på 78-plate i 1949 sammen med NGK Studioorkester. Plateselskapet var Norsk Grammofonkompani/Larvik Seilforening.
Ivar Mathisen (1921–2008)
Ivar Kåre Mathisen (født 23. september 1921, død 28. september 2008) var en norsk politiker (Ap) fra Nordstrand i Oslo.
Alexandru Todea
Bakgrunn
Høsten 1933 ble han tatt opp som førsteårsstudent ved Det teologiske akademi i Blaj. Etter et år med universitetsstudier i Blaj, sendte høsten 1934 metropolitan Vasile Suciu ham for høyere teologiske studier i Roma, ved Propaganda Fide-kollegiet. I Den evige stad tatt opp direkte til andre års filosofi, og deretter fulgte ytterligere fem år med teologi.
Ivar Mathisen (1921–2008)
Under andre verdenskrig deltok Mathisen i Milorg og ble arrestert 22. desember 1942. Etter ni måneder på Grini ble han overført til Tyskland der han ble sittende i fangenskap til freden kom.
Alexandru Todea
Bakgrunn
Den 11. desember 1938, mens han var student i det 4. året i teologi, ble han ordinert til diakon i Roma av Iuliu Hossu, biskop av Cluj-Gherla, i nærvær av de rumenske ambassadører akkreditert til Italia og Den hellige stol. Etter at Alexandru Todea fullførte sine høyere studier i teologi, forsvarte han sin doktorgradsavhandling med tittelen «De doctrina millenaria, tractatus exegetico-dogmaticus», i 1940, og ble promovert til doktor i teologi.
Prest
Alexandru Todea ble ordinert til prest av den russiske katolske biskop Alexandre Evreinoff (Aleksandr Jevreinov) i 1939, som medlem av den rumensk-bysantinske kirke som er i full enhet med Pavestolen. Han arbeidet som prest i det rumensk-katolske erkebispedømmet Făgăraș og Alba Iulia som metropolitt Alexandru Nicolescus sekretær.
Fra 1941 var han religionslærer ved den rumenske lærerinneskolen, og deretter ved høyskolen «Sfântul Vasile», samt ved andre skoler i Blaj, hvor han underviste i religion, latin og italiensk. Han talte fransk flytende siden gymnasårene.
Fra 1945 til oktober 1948 arbeidet Alexandru Todea som sogneprest og distriktsdiakon i Reghin. I løpet av denne perioden ble han arrestert flere ganger av kommunistiske myndigheter.
I 1948 ble det slutt, da kommunistene besluttet at den rumensk-katolske kirke skulle avskaffes og dets medlemmer og eiendommer tvangstilskrives den rumenske ortodokse kirke. Han var allerede blitt arrestert flere ganger mellom 1945 og 1948, men hadde rømt.
Biskop
I 1950 ble han hemmelig utnevnt til biskop. Anbefalingen om å eleveret Todea til biskoppelig rang kom fra kardinal Pietro Parente, aom hadde vært hans doktorgradsveileder i Roma. Todea ble ordinert som titulærbiskop av Cesaropolis, for å assistere biskop Ioan Suciu, apostolisk administrator av erkebispedømmet Alba Iulia og Făgăraș (basert i Blaj).
Etter bispevielsen fortsatte biskop Todea å leve og arbeide hemmelig, og returnerte til Reghin. Securitate fikk snart vite om ordinasjonen av den nye biskopen og fant ut navnet på den nye hierarken.
Den 31. januar 1951 ble han funnet og arrestert av det politiske politi Securitate under Gheorghiu-Dejs kommunistiske regime. Han ført til sikkerhetspolitihovedkvarteret i Reghin, deretter til Târgu Mureș, hvoretter han ble overført til innenriksdepartementets anlegg i Jilava og Uranus, der han ble etterforsket for 13 måneder. Ved rettssaken 15. februar 1952 ba aktor om dødsdom. Bucarestis militærdomstol dømte ham til hardt arbeid på livstid.
Den 28. februar 1952 ble han flyttet til Sighet fengsel, hvor alle de andre rumenske biskopene forent med Roma allerede var fengslet, med unntak av biskop Vasile Aftenie, som var blitt drept i Bucuresti 10. mai 1950. I fengselet fikk han i oppgave å rengjøre korridorene så vel som andre steder. Etter 13 år i fengsel ble han benådet i august 1964, sammen med alle politiske fanger. Men utenfor murene ble han men satt i husarrest.
I 1986 holdt bispekonferansen for den forbudte gresk-katolske (rumensk-bysantinske) kirke et hemmelig møte og valgte biskop Todea til sin leder. I 1989 fikk kirken sin frihet tilbake, og bekreftet Todea i hans embede neste år. Han hadde tilbragt 16 år i fengsel og 27 år i husarrest i kommunistregimets tid.
Erkebiskop
Han ble promovert til erkebiskop av Făgăraș og Alba Iulia for rumensk-bysantinerne i 1990.
Kardinal
Han ble kreert til kardinal av pave Johannes Paul II den 28. juni 1991; han ble tildelt Sant'Atanasio a Via Tiburtina som sin romerske tittelkirke.
Episkopalgenealogi
Hans episkopalgenealogi er:
Ivar Mathisen (1921–2008)
Mathisen har vært AUF-leder, partisekretær, varaordfører i Oslo og OBOS-direktør.
I 1988 mottok han St. Hallvard-medaljen.
Operasjon Pidestall
Operasjon Pidestall (engelsk: ', italiensk: ', maltesisk: ) var en britisk militæroperasjon for å frakte kritiske forsyninger til styrkene på Malta i august 1942, under andre verdenskrig.
Malta var base for skip, ubåter og fly som angrep aksemaktenes konvoier til aksens styrker i Libya og Egypt i den nordafrikanske kampanje (1940–1943). Fra 1940 til 1942 gjennomførte aksemaktene beleiringen av Malta med luft- og marinestyrker. Til tross for mange tap ble tilstrekkelig forsyninger levert til den britiske befolkningen og de militære styrker på Malta for å kunne stå imot beleiringen, selv om den ikke lenger var en offensiv base etter 1942. De mest avgjørende forsyninger under Operasjon Pidestall var drivstoff som ble fraktet med av SS «Ohio», et amerikansk-bygget tankskip med britisk mannskap. Operasjonen begynte 3. august 1942 og konvoien seilte gjennom Gibraltarstredet natten 9–10 august.
Aksemaktene forsøkte å hindre femti skip å komme forbi med bombefly, tyske og italienske motortorpedobåter gjennom et minefelt og bakholdsangrep fra ubåter. Det var den siste akseseier i Middelhavet. Mens det var et kostbart taktisk nederlag for de allierte, var det også et av de største britiske strategiske seire under krigen. Ankomsten av «Ohio» førte til at det ble sendt flere krigsskip med flybensin. Det førte til økt luftoffensiv fra Malta mot aksemaktenes konvoier.
Etter Operasjon Pidestall returnerte ubåter til Malta og Supermarine Spitfire ble fløyet fra hangarskipet HMS «Furious». Dette førte til en maksimal innsats mot aksemaktenes skip. Italienske konvoier måtte reise lengre bort fra øya. Mer enn 500 sjøfolk på handelsskipene, marinesoldater og flygere ble drept. Bare fem av de 14 handelsskipene nådde Grand Harbour og beleiringen fortsatte til den allierte gjenerobringen av Egypt og Libya etter det det andre slaget om El Alamein (23. oktober – 11. november) og Operasjon Torch (8.–16. november) i det vestlige Middelhavet, noe som gjorde at landbaserte fly kunne eskorte handelsskip til øya.
MS «Fjordled»
MS «Fjordled» er en passasjerførende katamaran som siden 2019 går i rute mellom Haugesund, Røvær, Feøy, Kveitevik og Vibrandsøy.
MS «Fjordled» er en hybridbåt, og den første av sitt slag i Norge. Båten har den beste eksosrensingen som er mulig å oppnå, Tier III. Dette innebærer at katamaranen slipper ut 80 prosent mindre NOx enn den forrige båten som betjente den samme ruten.
MS «Fjordled»s søsterskip MS «Fjordøy» trafikkerer samme rute.
Jeux de la Francophonie 2017
Jeux de la Francophonie 2017, «Fransktalendes leker», ble arrangert fra 21. til 30. juli 2017 i Abidjan i Elfenbenskysten.
Maurvepser
Maurvepsene (Mutillidae) er en familie insekter i ordenen vepser. Familien regnes med til overfamilien Vespoidea sammen med blant andre stikkvepser og maur. Det er en artsrik gruppe med rundt 5000 kjente arter, de fleste tropiske. I Europa er det funnet drøyt 150 arter, 3 i Norge.
Utseende
Små til middelsstore, tettbygde, tett fløyelsaktig hårete, gjerne maurlignende vepser, ofte ganske fargerike i rødt, gult og svart. Hunnene er vingeløse, hannene har vinger. Hodet er nokså stort og avrundet, med små fasettøyne. Antennene er trådformede og forholdsvis korte. Beina er nokså korte og kraftige. Bakkroppen er stor og mer eller mindre pæreformet, mellom forkropp og bakkropp er det en markert innsnevring ("vepsetalje") men ingen tynn stilk (petiolus). Hunnens giftbrodd stikker gjerne litt ut fra bakkroppsspissen.
Levevis
Hunnen har ikke vinger og kryper rundt på bakken og kan ha en viss likhet med en arbeidsmaur. Hun har brodd og stikket kan være meget vondt, men navnet "cow-killer" som brukes på noen nordamerikanske arter er trolig noe overdrevet. Hannen har derimot vinger, men mangler brodd. De fleste artene er nattaktive, men man kan også finne dem på blomster om dagen. Hannene kan være mye større enn hunnene, av og til flyr hannen under paringen med hunnen hengende bak seg.
Maurvepser gjennomgår en fullstendig forvandling, med et puppestadium. Maurvepsene legger ofte egg i bol av bier og sosiale vepser, der maurvepslarvene lever som parasitter på larvene i bolet. Hunnene har en svært hard og kraftig pansret kropp som verner dem mot bienes stikk. Larvene spiser seg inn i vertslarvene og lever der, vertslarven dør tilslutt som følge av angrepet. Maurvepslarvene forpupper seg i hylsteret til vertslarven og utvikler seg ferdig der.
Frederiks sogn (København)
Frederiks sogn er et sogn i Holmens og Østerbro Provsti i Københavns kommune. I Frederiks sogn ligger Marmorkirken. Sognet tilhørte tidligere Holmens prosti i Københavns stift.
Adresseområde
Adresseområde er området av adresser som er tilgjengelig for en programmerer.
En minneadresse kjennetegner en fysisk plassering i minnet.
Eksempler på adresseområder:
Christophe Roux
Han debuterte i verdenscupen i alpint 10. desember 2006, men har aldri plassert seg blant de 30 beste i noe verdenscuprenn.
Roux deltok for Moldova under Vinter-OL 2010 og oppnådde en 28.-plass i slalåm som beste resultat.
Cato Thomassen
Cato Thomassen (født 13. januar 1973), også kjent under navnet Cato Salsa, er en norsk musiker (gitar, keyboard, vokal) og produsent. Han er vokalist og gitarist i Cato Salsa Experience som han var med å starte i 1998. Etter en lang pause spiller Cato Salsa Experience sammen igjen på Kongsberg Jazzfestival sommeren 2017 med The Thing og Joe McPhee. Han er nåværende gitarist for Sivert Høyem.
Han har tidligere deltatt som musiker for artister som Gluecifer (Basement Apes fra 2002 og Automatic Thrill fra 2004), The Jessica Fletchers (Less Sophistication fra 2004) og The Lionheart Brothers (Dizzy Kiss fra 2007) og var i tillegg livemusiker for Madrugada under avskjedsturneen i 2008. Fra og med albumet Dirty Living fra 2008 var han også keyboardist i Brut Boogaloo, et band han tidligere produserte debutalbumet When the Dog Takes Over fra 2006 for.
Som produsent står han blant annet bak albumene Moon Landing (2009), Long Slow Distance (2011) og Where Is My Moon EP (2012) med Sivert Høyem, Rodeo (2002), Sidewalk Silhouettes (2012) og Vårres Egen Lille Krig (2016) med Vidar Vang, Boy From The North (2013) og The One In The Sun (2016) med Monica Heldal, Victor's Justice (2013) El Cuero, Against the View med Maria Orieta fra 2006 og The Fernets med The Fernets fra 2007.
Hertugdømmet Cornwall
Hertugdømmet Cornwall (kornisk: Duketh Kernow) var det første hertugdømmet som ble opprettet i England. Det er ett av to som fortsatt eksisterer i Storbritannia. Det andre er hertugdømmet Lancaster. De skiller seg fra hverandre ved at det finnes en hertug av Cornwall, mens Lancaster har vært direkte under kronen siden 1413. Inntekter fra eiendommene går til hertugen, eller til monarken dersom hertugsetet er vakant. Hertugdømmet er atskilt fra det administrative grevskapet Cornwall.
Den eldste sønnen av den regjerende britiske monarken arver hertugdømmet og tittelen hertug av Cornwall ved fødselen eller når en av hans foreldre etterfølger på den britiske tronen, men kan ikke selge eiendom for personlige gevinst og har begrenset rettigheter og inntekter som mindreårig. Om monarken ikke har barn av hankjønn, går rettighetene og ansvaret for hertugdømmet tilbake til kronen og det er ingen hertug. Den nåværende hertug er prins William, prins av Wales.